### Beslutningstema

Det skal besluttes, om der skal gives afslag til opførelse af en helårsbolig, et drivhus med garage til to biler, samt yderligere en garage på 150 m2 på [adresse], 6534 Georg Karlsen.

### Sagsfremstilling

Der er søgt landzonetilladelse til opførelse af en helårsbolig, et drivhus med garage til 2 biler samt yderligere en garage på 150 m2 på ejendommen matr. nr. 26 [adresse], [adresse] Ejerlav, beliggende [adresse], 6534 Georg Karlsen. På ejendommen er der et udhus, som ikke er registreret i BBR, og som skal anvendes til dyrehold med kaniner, høns, ænder, får og senere et par grise. Den nye bolig får et areal på 63 m2 og den særskilte garage bliver 150 m2. Hvor stort drivhuset med garagen bliver, er ikke oplyst i ansøgningen.

Efter § 35 i planloven må der i landzone ikke uden tilladelse fra kommunen foretages udstykning, opføres ny bebyggelse eller ske ændringer i anvendelsen af bestående bebyggelse og ubebyggede arealer. På ejendommen har der været en bolig, som nedbrændte i 2015/2016. Efter planloven kræver det en landzonetilladelse til at få lov til at genopføre en nedbrændt bolig. Klagenævnets praksis er, at hvis det søges en landzonetilladelse til genopførelse af en nedbrændt bolig inden for en rimelig tid (3 år), vil der normalt blive meddelt tilladelse, når boligen får nogenlunde samme placering og størrelse som den nedbrændte bolig.

Forvaltningen har vurderet, at tidsfristen for en rimelig tid kan udvides fra 3 til 5 år, da en landzonetilladelse i dag skal udnyttes inden for 5 år, hvor den tidligere skulle være udnyttet inden for 3 år. Tidsfristen på de 5 år gælder fra det tidspunkt, hvor boligen nedbrændte. Da der ikke er søgt landzonetilladelse til genopførelse af en ny bolig på ejendommen inden for de 5 år, skal det ansøgte vurderes, som var der tale om opførelse af en ny bolig på en ubebygget grund i landzone.

Områder i landzone skal som udgangspunkt friholdes for anden spredt og uplanlagt bebyggelse m.v. end den der er nødvendig for driften af landbrug, skovbrug og fiskeri. Som hovedregel gives der afslag på fritliggende boliger/bebyggelse i det åbne land til boliger i landområder med spredt bebyggelse.

I foråret 2022 er der sket en arealoverførsel på 3.320 m2 fra matr. nr. 18 Mellerup, [adresse] og matr. nr. 117 [adresse], [adresse] Ejerlav til matr. nr. 26 [adresse], [adresse] (Mellerupvej 31). Det fremgår ikke af den matrikulær sag, at der ønskes opført en ny bolig m.m. på ejendommen. Arealoverførelsen kræver ingen tilladelse fra kommunen. Der er givet godkendelse af vejadgang til ejendommen uden stillingtagen til, hvilken form af anvendelse af ejendommen, der er mulighed for.

Ejendommen har et areal på 6.520 m2, og dermed er det ikke en landbrugsejendom, og der er ikke landbrugspligt på ejendommen. Så opførelsen af det ønskede byggeri er dermed ikke landbrugsmæssigt nødvendigt.

Det er den samlede vurdering, at der ikke kan gives tilladelse til det ansøgte, da ejendommen ikke er en landbrugsejendom, og er beliggende i et område med spredt bebyggelse. Der er ikke tale om huludfyldning, da huludfyldning er, når en ejendom og den ansøgte placering har været omkranset af eksisterende bebyggelse i kort afstand.

En tilladelse vil danne uønsket præcedens i lignende sager om ny bebyggelse i landzone, og vil også være imod planlovens- og klagenævnets praksis.

Forvaltningen gør opmærksom på, at der i Regeringens landdistriktsudspil indgår forslag til ændring i Planlov, hvor der kan gives mulighed for at nyopføre boliger som erstatning for boliger, der nedrives. Der skal nedsættes en arbejdsgruppe, der forventeligt foråret 2025 skal fremlægge forslag til ændringer.

Der opstilles to løsningsforslag

1. der gives afslag til opførelse af helårsbolig mv. som beskrevet

2. der gives tilladelse til opførelse af helårsbolig mv.

### Lovgrundlag

Planloven

### Indstilling Fagchefen for Klima, Plan og Udvikling indstiller,

|  |  |
| --- | --- |
| at | der træffes beslutning om valg af scenarie. |

### Beslutning

Indstillingen godkendt, idet Teknik- og Miljøudvalget godkender scenarie 2.